Radio Nova

Radio Nova er en norsk nærradiostasjon som hadde sin første radiosending 16. mars 1982. Stasjonens programmer retter seg først og fremst mot studenter i Oslo og omegn. Radio Nova er en av Norges eldste lokalradioer, og Norges første radio som kom med daglige oppdaterte studentnyheter på radio og på nett.
Radio Nova hadde sitt utspring i Oslostudentenes Radioclub (OSRC), som ble grunnlagt i 1950. Radioen ble tidligere drevet på et idealistisk grunnlag der de fleste journalister og teknikere ikke mottok økonomisk kompensasjon for sitt arbeide, mens det nå er syv åremålsstillinger og om lag hundre journalister og teknikere.
Den 20. september 2017 hadde Radio Nova sin siste sending over FM-båndet i Oslo. I forkant av dette ble det bygget en egen DAB+ sender av Radio Nova's egne medlemmer som sendte fra taket av Chateu Neuf. Den første sendingen over DAB+ ble gjort 01. desember 2013. Dette var en del av første prøvekonsensjon av DAB+ i Oslo. Senere har kanalens egen sender blitt tatt ut av bruk, og kanalen leier nå blokker hos andre aktører.
I 2015 ble historien om Radio Nova samlet mellom to permer i boka "Stjålet fra Radio Nova" skrevet av Marie Alming, utgitt på Frekk forlag.
Per 2020 sender Radio Nova  24 timer i døgnet, 7 dager i uka på DAB + i Stor-Oslo.
Radio Nova har kontorer og studioer hos Det Norske Studentersamfund, som holder til i Chateau Neuf i Oslo. Ansvarlig redaktør i 2021-2022 er Ina Sletten . 


== Jubileumsfeiringer ==
Radio Nova gikk på lufta første gang 16. mars 1982, som den første ikke-kristne lokalradioen i Oslo. I mars 2007 feiret radioen sitt 25-årsjubileum med en tredagers festival på ulike steder i Oslo. Den 16. mars 2007 ble feiret med en stor bursdagsfest på utestedet Spasibar.
I mars 2012 feiret Radio Nova tre tiår med uavhengig, alternativ og uforutsigbar radio. Festivalen i denne sammenheng varte i hele åtte dager, fra 10. til 17. mars, og selve bursdagen på 16. mars ble markert med fest og show og konserter og nattsending for alle nye og gamle medlemmer av radioen. 30-årsjubileet var med på å stadfeste kanalens posisjon i kultur- og medielandskapet i hovedstaden og Norge for øvrig.
Hvert år arrangerer kanalen Novafest. Dette har blitt gjort helt siden 1990, og har tidligere hatt artister som The White Stripes, Turboneger, Motorpsycho, Seigmenn, KUUK, Pasha, Das Body, Casiokids, Daniel Kvammen, Thea Hjelmeland, Kakkmaddafakka, og mange fler. Fra 16. til 21. mars  2020 skulle Novafest feire 30 år med en ukelang festival i Oslo. Denne ble dessverre utsatt grunnet koronaviruset. Jubileumet skulle feires med artister som The Dogs, brenn., Palace of Pleasure, Johan Harstad som DJ, urfremførelse av Jon Bing's "Av støv er du kommet", og en stor avslutning på uken ved Blitz. Det ryktes også at Marianne Borgen skulle komme innom for å åpne festivalen.


== Historisk programprofil ==
Kanalen sender per 2020 hele døgnet fordelt på 40 programposter, med alt fra debatter til magasiner som omhandler film, vitenskap, litteratur, musikk, kultur, sport og samfunnsspørsmål.
Radioens eldste program er musikkfordypningsprogrammet Sort Kanal som har holdt på helt fra 1984 og som fortsatt sendes hver mandag. Sort Kanal er dermed det eldste programmet på nærradio som fortsatt er på lufta, og det eldste musikkprogrammet i Norge nest etter Ønskekonserten.
En konstant faktor er kulturmagasinet Skumma Kultur som blir sendt hver hverdag fra klokka 9 til 10 og behandler kultur i ordets bredeste betydning. Et annen profilert program er Studentnyhetene med debattprogrammet Emneknaggen og aktualitetsmagasinet Nyhetsfredag.
Musikk er en annen viktig satsing på Radio Nova. Radioen fører en uavhengig musikkprofil som skal gi lytteren et alternativ til listepop og a4-låter.


=== Programmer på Radio Nova ===
Baklengs inn i lånekassen
Bra Trommis - Et ukentlig musikkprogram som sender mandager kl 1900. I 2019 feiret programmet 20 år på lufta.
Electroique
Emneknaggen - Studentens helt egne debattprogram
Et Eget Rom
Frokost - Et daglig morgenprogram fra kl 07-09.
Guttas stemning
Kvegpels (per 2020 har programmet holdt på i over 25 år med brødrene Kristopher Schau og Alexander Schau som programledere)
Lobbyen
Midnight Magic
Nova Amor
Nova Nedstrippa
Nova Noir
Opplysningen 99,3
Radiotjenesten (Nyhetssatire med første sending sept 2006 )
Ruba K.P.Ø
Rushtid - Mandag til torsdag kl 15-17.
Skumma Kultur - Daglig kulturprogram fra kl 09-10
Snakker ikke Norsk – program av og for utvekslingsstundeter.
Sort Kanal
Sorgenfri
Spillmatic
Skallebank
Studentnyhetene
Umami
Vitenselskapet
XO Hip Hop


==== Tidligere programmer på Radio Nova ====
Goodshit Radio
Siste sending 2018
Funkiga Timmen
Siste sending 2017
The O & Jo Show
Siste sending 2013


== Nåværende og tidligere medlemmer ==
Radio Nova har i dag 7  åremålstillinger. Dette består av daglig leder, ansvarlig redaktør, teknisk sjef, fagsjef, nyhetsredaktør, musikkredaktør og ansvralig for sosiale medier. 
Kanalen er kjent for å være et springbrett til unge journalister og kulturpersoner. Tidligere medlemmer av kanalen er Anne Lindmo, Kristopher Schau, Aleksander Schau, Mona B. Riise, Otto Jespersen, Kari Slaatsveen, Torkild Jemterud, Hans Olav Brenner, Harald Eia, Anders Heger, Charlo Halvorsen, Vår Staude, Siss Vik, Erling Fossen, Erling Dokk Holm, John Christian Elden, Kristin Winsents, Kyrre Holm Johannesen, Anne Hege Simonsen, Runar Døving og mange fler. 


==== Ansvarlig Redaktør ====
Velges av Radio Novas medlemmer på allmøtet. Gjeldende praksis er at ansvarlig redaktør sitter i ett år. 

08.2022 - D.D.       : Sigrid Solheim Haugen
08.2021 – 07.2022.: Ina Elizabeth Sletten
09.2020 – 07.2021: Robin Ingeborg Frøyen
07.2019 – 09.2020: Ådne Loennechen Feiring
07.2018 – 07.2019: Julie Oscar-Andersen
07.2017 – 07.2018: Eline Hystad
07.2016 – 07.2017: Kristina Kinne
07.2015 – 07.2016: Bjørnar Haugerud
07.2014 – 07.2015: Albert Alfiler
07.2013 – 07.2014: Erlend Buflaten
07.2012 – 07.2013: Gøte Strindler
07.2011 – 07.2012: Jo Grunde Straume Gudbrands
07.2010 – 07.2011: Pål Buset
07.2009 – 07.2010: Kristoffer Thømt Ravneberg
07.2008 – 07.2009: Anette Holth Hansen
07.2007 – 07.2008: Tone Ryg
07.2006 – 07.2007: Øystein Engedal
07.2005 – 07.2006: Madeleine Hegge Bjørnebye
07.2003 – 07.2005: Torkild Jemterud
2002 – 2003: Christine Viland
2002: Kaare Bilden
1999 – 2001: Torgeir Engen
1998 – 1999: Ragna Nordenborg
1997 – 1998: Christer Gilje
1996 – 1997: Maria Hjelle Olsen
1995: Thor Lynneberg
1993 – 1994: Lasse Jalling
1991 – 1993: Rolf Johansen
1990 – 1991: Lilly Fritzman
1989: Børre Hegdal Skodvin
1987 – 1989: Per Platou
1986: Karin Johanne Wetlesen
1985: Ole Georg Moseng
1984 – 1985: Tore Tollersrud
1984: Anders Heger
1983: Gro Arneberg
1981 – 1983: Tore Tollersrud


== Samarbeid ==
Radio Nova samarbeider med studentradioer rundt omkring i landet gjennom sammenslutningen Studentradioene i Norge (SIN).


== Referanser ==


== Eksterne lenker ==
Radio Novas hjemmeside